stanford-oval/wikipedia huggingface dataset:
ปี่แก้วนางหงษ์

| ปี่แก้วนางหงษ์ |
| --- | --- |
กำกับ: เสนีย์ โกมารชุน
เขียนบท: เสน่ห์ โกมารชุน
บทภาพยนตร์: ไกรสร โกศลวิจิตร์
อำนวยการสร้าง: เสน่ห์ โกมารชุน
นักแสดงนำ: มิตร ชัยบัญชา สุทิศา พัฒนุช
กำกับบท: คมกฤช
ถ่ายภาพ: สันทัด ศรีสัมพันธ์ ศานิต รุจิรัตนตระกูล (ถ่ายภาพ 35 มม.)
เพลงประกอบ: ปี่แก้วนางหงส์ – ดรุณี ชื่นสกุล
บริษัทผู้สร้าง: เสน่ห์ศิลป์ภาพยนตร์  
ผู้จัดจำหน่าย: รัตนาชัยภาพยนตร์
วันฉาย: 26 มิถุนายน 2513 (2513-06-26)
ปี่แก้วนางหงส์ เป็นภาพยนตร์ไทยแนวโรแมนติก ดราม่า ลึกลับ สยองขวัญ ปี 2513 สร้างจากบทประพันธ์ของเสน่ห์ โกมารชุน จากการกำกับของเสนีย์ โกมารชุน เข้าฉายครั้งแรกเมื่อวันที่ 26 มิถุนายน 2513 นำแสดงโดย มิตร ชัยบัญชา และสุทิศา พัฒนุช
ต่อมาได้มีการนำบทประพันธ์เรื่องนี้มาสร้างในรูปแบบละครโทรทัศน์ทั้งหมด 2 ครั้ง โดยครั้งแรกสร้างในปี 2550 โดยบริษัทอาร์เอสได้นำภาพยนตร์เรื่องนี้มาสร้างในรูปแบบละครโทรทัศน์และได้มีการดัดแปลงเนื้อหาพร้อมกับชื่อตัวละครให้ร่วมสมัย จากการกำกับของผิน เกรียงไกรสกุล นำแสดงโดยวรเวช ดานุวงศ์ และอิศริยา สายสนั่น ออกอากาศทางช่อง 3 ระหว่างวันที่ 14 ธันวาคม 2550 ถึง 19 มกราคม 2551
ครั้งที่ 2 ในปี 2561 สร้างโดยเมคเกอร์เจของจริยา แอนโฟเน่ จากการกำกับของเมธี เจริญพงศ์ ออกอากาศทางช่อง 3 เอชดี ระหว่างวันที่ 31 ตุลาคม ถึง 6 ธันวาคม 2561 นำแสดงโดย วรินทร ปัญหกาญจน์ และราณี แคมเปน ละครเรื่องนี้เป็นการพบกันครั้งแรกของ เกรท วรินทร และเก้า สุภัสสรา ก่อนที่ทั้งคู่จะแสดงนำในละครเรื่องเขาวานให้หนูเป็นสายลับ ในปีถัดมา
นักแสดง

| ตัวละคร | ภาพยนตร์ปี 2513 | ละครโทรทัศน์ปี 2550 | ละครโทรทัศน์ปี 2561 |
| --- | --- | --- | --- |
| หลวงราช (คุณยศ) (อดีต) / นิราช (ปัจจุบัน) | มิตร ชัยบัญชา | วรเวช ดานุวงศ์ | วรินทร ปัญหกาญจน์ |
| หงษ์ (2513) / พิกุล (2550,2561) | สุทิศา พัฒนุช | อิศริยา สายสนั่น | ราณี แคมเปน |
| สารภี (อดีต) / นิสา (ปัจจุบัน) | เยาวเรศ นิสากร | ชิดจันทร์ รุจิพรรณ | สุภัสสรา ธนชาต |
| สิน (อดีต) / สินธร (ปัจจุบัน) | อดุลย์ ดุลยรัตน์ | ดนัย จารุจินดา | อเล็กซ์ เรนเดลล์ |
3 นักสู้ผู้ยิ่งใหญ่

| 3 นักสู้ผู้ยิ่งใหญ่ |
| --- | --- |
กำกับ: ทับทิมสยาม
เขียนบท: กำนันชาติ
อำนวยการสร้าง: ชิต ไทรทอง
นักแสดงนำ: สรพงศ์ ชาตรี อุเทน บุญยงค์ ไพโรจน์ ใจสิงห์
บริษัทผู้สร้าง: ไทรทองภาพยนตร์  
ผู้จัดจำหน่าย: ไฟว์สตาร์โปรดักชั่น
วันฉาย: 10 สิงหาคม พ.ศ. 2519
ประเทศ: ไทย
ภาษา: ไทย
3 นักสู้ผู้ยิ่งใหญ่ เป็นภาพยนตร์ไทยแนว โลดโผน, ตลก และอาชญากรรม โดยเป็นผลงานลำดับแรกของค่ายไทรทองภาพยนตร์ และจัดจำหน่ายโดยนิวไฟว์สตาร์ (ไฟว์สตาร์โปรดักชั่น ในปัจจุบัน ต่อมาเมื่อค่ายไทรทองภาพยนตร์ปิดกิจการลงไปลิขสิทธิ์จึงตกมาอยู่กับไฟว์สตาร์โปรดักชั่น) จากการกำกับของผู้ที่ใช้นามแฝงว่า ทับทิมสยาม ออกฉายครั้งแรกเมื่อวันที่ 10 สิงหาคม 2519 นำแสดงโดย สรพงศ์ ชาตรี, อุเทน บุญยงค์, ไพโรจน์ ใจสิงห์, ภาวนา ชนะจิต, บู๊ วิบูลย์นันท์, แพน บอระเพ็ด, พิภพ ภู่ภิญโญ, ไกร ครรชิต, สุคนธ์ คิ้วเหลี่ยม และดวงใจ หทัยกาญจน์
นักแสดง

สรพงศ์ ชาตรี รับบท จอม
อุเทน บุญยงค์ รับบท เฉียบ ชัยภูมิ
ไพโรจน์ ใจสิงห์ รับบท โรจน์
ภาวนา ชนะจิต รับบท ทับทิม
บู๊ วิบูลย์นันท์ รับบท เสี่ยเคี้ยง แซ่โค้ว
ไกร ครรชิต รับบท ไกร
แพน บอระเพ็ด รับบท โดม
พิภพ ภู่ภิญโญ รับบท สามภพ
สุคนธ์ คิ้วเหลี่ยม รับบท ตาเปา
ดวงใจ หทัยกาญจน์ รับบท เปรม
เมือง อพอลโล รับบท เมือง
บารง

| --- | --- |

กลุ่ม: สัตว์ในตำนาน
กลุ่มย่อย: เจตะ
เทพปกรณัม: ปรัมปราวิทยาบาหลี
ประเทศ: อินโดนีเซีย
ภูมิภาค: เอเชียตะวันออกเฉียงใต้
ถิ่นที่อยู่: บาหลี
บาโรงัน (อินโดนีเซีย: Barongan) หรือ บารง (Barong) เป็นเจตะชนิดหนึ่งในคติชนบาหลี มีรูปลักษณ์คล้ายเสือ เป็นราชันแห่งวิญญาณและเป็นตัวแทนแห่งความดี บารงเป็นศัตรูกับนางรังดา ราชินีแห่งความชั่วและเป็นมารดาแห่งวิญญาณทั้งมวลตามคติชนบาหลี ด้วยคติดังกล่าวได้กลายเป็นการแสดงระบำบารง การร่ายรำนี้แสดงถึงการต่อสู้กันระหว่างบารงกับรังดา เป็นสัญลักษณ์ของการต่อสู้ชั่วนิรันดร์ระหว่างกับความดีและความชั่ว
คำว่า "บาโรงัน" มาจากคำว่า "บะฮ์รวง" (bahruang) ซึ่งตรงกับคำว่า "เบอรวง" (beruang) ในภาษาอินโดนีเซียปัจจุบัน แปลว่า "หมี" อันเป็นตัวแทนของวิญญาณดีในฐานะสัตว์พิทักษ์ป่า
คติการนับถือบารงมีมาแต่เมื่อไรนั้นไม่เป็นที่ทราบ เบื้องต้นเชื่อว่ามาจากการนับถือผีเพราะเชื่อในพลังเหนือธรรมชาติของสัตว์ ก่อนที่ศาสนาฮินดูจะเข้ามาแทนที่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บารง
พรุ่งนี้ฉันจะรักคุณ

| --- | --- |

ผู้ประพันธ์: สุวรรณี สุคนธา
ประเทศ: ไทย
ภาษา: ไทย
ประเภท: โรแมนติก
สำนักพิมพ์: สำนักพิมพ์ผดุงศึกษา
วันที่พิมพ์: พ.ศ. 2514 (พิมพ์ครั้งแรก)
ชนิดสื่อ: สิ่งพิมพ์
พรุ่งนี้ฉันจะรักคุณ เป็นนวนิยายไทย ผลงานการเขียนของ สุวรรณี สุคนธา เป็นนวนิยายประเภทโรแมนติก ที่ได้สร้างเป็นภาพยนตร์และละครโทรทัศน์มาแล้วหลายครั้ง เป็นเรื่องราวของนิอร ถูกแท็กซี่ที่นั่งไปโปะยาสลบ นนท์ผ่านมาเห็นเหตุการณ์จึงได้ช่วยไว้ แต่นิอรสลบเมื่อตื่นขึ้นมาเห็นว่าตัวเองอยู่ในโรงแรมก็เข้าใจผิด นิอรเล่าให้สุภัคฟังเพียงว่าถูกพาเข้าโรงแรม นนท์พยายามตามหานิอรเพื่อบอกความจริง ประนาทพี่ของนิอรมาเยี่ยม ได้พบกับสุภัคและพอใจสุภัคแต่ไม่กล้าบอก นนท์พยายามใกล้ชิดนิอร แต่เธอบ่ายเบี่ยงตลอด จึงเข้าทางสุภัคจึงแกล้งชอบสุภัค แต่ก็ยังไม่บอกความจริงแก่นิอร เนวินเศรษฐีน้ำมันชอบพอนิอรถึงขั้นจะหมั้นกัน นนท์จึงประกาศหมั้นสุภัค ทำให้ประนาทและนิอรตกใจ วันแต่งงานสุภัคและนนท์ นนท์กลับพานิอรหนีการแต่งงาน ประนาทจึงขอสุภัคแต่งงานแทน นนท์สารภาพนิอรถึงวันที่เจอที่โรงแรมว่าไม่ได้มีอะไรกันและนิอรก็บอกกับสุภัคว่าชายที่เธอเจอคือนนท์ ทั้งนิอรและนนท์ก็เข้าใจกันรวมถึงประนาทและสุภัคด้วย
พรุ่งนี้ฉันจะรักคุณ ได้ถูกนำไปทำเป็นภาพยนตร์ 3 ครั้ง ได้แก่ปี พ.ศ. 2515, พ.ศ. 2523, พ.ศ. 2532 และถูกนำไปสร้างเป็นละครโทรทัศน์ 3 ครั้ง ได้แก่ปี พ.ศ. 2525 ทางช่อง 3, พ.ศ. 2536 ทางช่อง 5  พ.ศ. 2542 ทางช่อง 7
เรื่องย่อ

นิอร เป็นนักศึกษาที่ถูกโชเฟอร์แท็กซี่โปะยาสลบ หมายจะขืนใจแต่ระหว่างรถติดไฟแดง นนท์เกิดเหลือบมองไปเห็นและเห็นท่าทีมีพิรุธของโชเฟอร์ด้วยก็เลยลองขับรถยนต์ตามไปดูกระทั่งรถแท็กซี่วิ่งเข้าโรงแรมม่านรูดก็เห็นโชเฟอร์แท็กซี่ประคองนิอรที่หมดสติเข้าห้องไปนนท์ก็เลยไปเปิดห้องข้างๆ แล้วแกล้งทำทีโทรศัพท์เข้าไปหาบอกว่าเป็นบ๋อยโรงแรม แจ้งว่ามีตำรวจเข้ามาโชเฟอร์ก็เลยเผ่นหนีทันที นนท์ก็เข้าไปหานิอรพยายามปลุกแล้วแต่นิอรไม่ตื่นนนท์ก็สั่งเบียร์มานั่งกินรอแล้วก็เมาหลับบนเตียงนอนข้างนิอร
ฝ่ายนิอรเมื่อตื่นขึ้นมาเห็นผู้ชายนอนข้างๆก็เข้าใจว่าถูกข่มขืนรีบหนีกลับบ้านทันทีอาบน้ำทำความสะอาดร่างกายจนเพื่อนพี่สาวที่อยู่ด้วยชื่อ สุภัค สงสัยว่าเป็นอะไร นิอรก็เลยเล่าให้ฟังพอถามว่าจำหน้าผู้ชายคนนั้นได้ไหม ก็บอกว่าได้แต่ไม่กล้าไปแจ้งความ เรื่องมันก็เกิดขึ้นเพราะนนท์ได้เจอกับนิอรอีกครั้งก็ตามไปจนถึงบ้านนิอรนิอรก็กลัวพยายามจะหนีและหนีไปเรียนเมืองนอกระหว่างนั้นนนท์ก็แวะเวียนมาดูที่บ้านนิอรบ่อยก็เลยเจอกับสุภัคที่เป็นเพื่อนพี่นิอร นนท์ก็เลยทำทีตีสนิทหาข่าวนิอรแต่พอเห็นมีผู้ชายอีกคนมาจีบสุภัค นนท์ก็เลยทำทีจีบแข่ง ฝ่ายสุภัคก็เกิดเทใจให้นนท์
ระหว่างนั้นสุภัคก็จดหมายไปบอกนิอรว่ามีผู้ชายมาชอบ 2 คนแต่เธอจะเลือกนนท์ นิอรก็เลยกลับจากเมืองนอกมาดูหน้าผู้ชายที่ทำให้สุภัคเปลี่ยนใจ พอเห็นหน้านนท์ก็ผงะเพราะเป็นผู้ชายคนที่นอนในโรงแรมนั่นเอง นิอรพยายามจะบอกสุภัคว่านนท์เป็นคนไม่ดีแต่ดูเหมือนสุภัคจะไม่เชื่อเพราะรักนนท์แล้ว ฝ่ายนนท์ก็พยายามจะพูดคุยกับนิอรแต่พอรู้ว่านิอรคิดว่าตนเสียตัวให้นนท์แล้ว นนท์ก็เลยตีลูกมึนรับสมอ้างเลยว่ามีอะไรกันกับนิอรแล้วก็ยิ่งทำให้นิอรโกรธเข้าไปอีกแต่ก็ทำอะไรไม่ได้เพราะสุภัคชอบนนท์อยู่เข้าข้างนนท์ กระทั่งนนท์บอกว่าจะแต่งงานกับสุภัค นิอรก็ยิ่งเกลียดที่นนท์จะมาหลอกสุภัคอีกคน
ในวันแต่งงานนั้น นิอรก็เป็นเพื่อนเจ้าสาวแต่นนท์ก็ยังคงตามง้อนิอรจนถูกตบหน้า นนท์ก็เลยฉุดนิอรหนีไปด้วยกันไปบ้านพักชายทะเล ทำให้สุภัคโกรธคิดว่านิอรแย่งคนรักของตนไปก็เลยพาคนรักเก่าตามไปหาแต่บังเอิญว่าไปเห็นตอนที่นิอรและนนท์ตบตีกัน แต่มองไกลๆจะเป็นเห็นหยอกเย้ากัน ก็เลยปลงใจไปรักคนเก่าคืน ปล่อยให้นนท์และนิอรอยู่ด้วยกัน แล้วพออยู่ด้วยกันจริงๆ นนท์ก็เลยเล่าบอกความจริงต่างๆ ในคืนนั้นให้ฟัง ทั้งนิอรและนนท์ก็เข้าใจกันรวมถึงประนาทและสุภัคด้วย
นักแสดงนำ

| 0 | 1 | 2 | 3 | 4 |
| --- | --- | --- | --- | --- |
| รูปแบบการนำเสนอ | นนท์ | นิอร | สุภัค | ประนาท |
| ภาพยนตร์ พ.ศ. 2515 | ยอดชาย เมฆสุวรรณ | ภาวนา ชนะจิต | สุทิศา พัฒนุช | ชนะ ศรีอุบล |
| ภาพยนตร์ พ.ศ. 2523 | จตุพล ภูอภิรมย์ | จารุณี สุขสวัสดิ์ | อำภา ภูษิต | สมบัติ เมทะนี |
| ละครโทรทัศน์ พ.ศ. 2525 | ปรัชญา อัครพล | มยุรา ธนะบุตร | ธัญญรัตน์ โลหะนันท์ | สมภพ เบญจาธิกุล |
| ภาพยนตร์ พ.ศ. 2532 | วรุฒ วรธรรม | กมลชนก ปานใจ | ภัทรา ทิวานนท์ | เกรียงไกร อุณหะนันท์ |
| ละครโทรทัศน์ พ.ศ. 2536 | ทรงสิทธิ์ รุ่งนพคุณศรี | ภารดา บุญมี | ยลดา รองหานาม | บิณฑ์ บันลือฤทธิ์ |
| ละครโทรทัศน์ พ.ศ. 2542 | พีท ทองเจือ | แคทรียา อิงลิช | นาตาชา คอฟแมน | ไบรอน บิชอพ |
ภาพยนตร์

พ.ศ. 2515 สร้างเป็นภาพยนตร์ครั้งแรก กำกับภาพยนตร์โดย พันคำ  สร้างโดย สีบุญเรืองฟิล์ม สร้างบทโดย ธวัชรินทร์ กำกับภาพโดย แสวง ดิษยวรรธนะ นำแสดงโดย ยอดชาย เมฆสุวรรณ, ภาวนา ชนะจิต, สุทิศา พัฒนุช, ชนะ ศรีอุบล, พัลลภ พรพิษณุ, คมน์ อรรฆเดช เข้าฉายเมื่อ 11 สิงหาคม พ.ศ. 2515 ที่โรงหนังศาลาเฉลิมกรุง
พ.ศ. 2523 สร้างเป็นภาพยนตร์ครั้งที่ 2 กำกับโดย พันคำ เช่นเดิม  สร้างโดย สีบุญเรืองฟิล์ม สร้างบทโดย โศจิรัตน์ บุญเรือง กำกับภาพโดย แสวง ดิษยวรรธนะ นำแสดงโดย จตุพล ภูอภิรมย์, จารุณี สุขสวัสดิ์, อำภา ภูษิต, สมบัติ เมทะนี, ยอดสร้อย โกมารชุน, รุ่งนภา กลมกล่อม เข้าฉายเมื่อ 25 เมษายน พ.ศ. 2523 ที่โรงหนังแอมบาสเดอร์-ดาดา-พลาซาร์-แกรนด์-ศรีย่าน-พาราไดซ์-เพชรคลองจั่น-สเตลลา-ออสการ์-เจ้าพระยา
พ.ศ. 2532 สร้างเป็นภาพยนตร์ครั้งที่ 3 สร้างโดย ไฟว์สตาร์โปรดักชั่น กำกับโดย รุจน์ รณภพ  สร้างบทโดย ภรณ์ รวี กำกับภาพโดย ปัญญา นิ่มเจริญพงศ์ นำแสดงโดย วรุฒ วรธรรม, กมลชนก ปานใจ, เกรียงไกร อุณหะนันท์, ภัทรา ทิวานนท์, สินาภรณ์ พิไลลักษณ์ เข้าฉายครั้งแรกเมื่อวันที่ 15 กรกฎาคม พ.ศ. 2532 ที่โรงหนังเอเธนส์-เดอะมอลล์เธียเตอร์-วังบูรพา-พาราไดซ์-ปู่เจ้าสำโรง-ลาดพร้าวสะพาน 2-เอเซียรามา-ศรีย่าน
ละครโทรทัศน์

พ.ศ. 2525 สร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 สร้างโดย มยุรฉัตร เหมือนประสิทธิเวช นำแสดงโดย ปรัชญา อัครพล, มยุรา เศวตศิลา, สมภพ เบญจาธิกุล, ธัญญรัตน์ โลหะนันท์
พ.ศ. 2536 สร้างเป็นละครโทรทัศน์ทางสถานีวิทยุโทรทัศน์กองทัพบกช่อง 5 สร้างโดย อัครมีเดีย นำแสดงโดย ทรงสิทธิ์ รุ่งนพคุณศรี, ภารดา บุญมี, บิณฑ์ บันลือฤทธิ์, ยลดา รองหานาม
พ.ศ. 2542 สร้างเป็นละครโทรทัศน์ทางสถานีโทรทัศน์กองทัพบกช่อง 7 สร้างโดย พีดี วิดีโอ โดย มนฤดี ยมาภัย กำกับโดย เปี๊ยก โปสเตอร์ นำแสดงโดย พีท ทองเจือ, แคทรียา อิงลิช, นาตาช่า คอฟแมน, ไบรอน บิชอพ, ขจรศักดิ์ รัตนนิสสัย, แชมเปญ เอ็กซ์, เมธี อมรวุฒิกุล, ภุชงค์ โยธาพิทักษ์, อัญชลี หัสดีวิจิตร, แห้ว รีเจนซี่, ทัศน์วรรณ เสนีย์วงศ์ ณ อยุธยา, สุเชาว์ พงษ์วิไล, วาสนา สิทธิเวช, สมภพ เบญจาธิกุล, อรสา พรหมประทาน, ชลิต เฟื่องอารมย์, ธัญญรัตน์ โลหะนันท์, วัชรเกียรติ บุญภักดี, วสันต์ อุตมะโยธิน, ถนอม สามโทน, วิศิษฐ์ ยุติยงค์, ปภัสรา ชุตานุพงศ์, เวย์น ฟอลโคเนอร์, พงศ์สิน ยมาภัย, ไกรลาศ เกรียงไกร, เป้า ปรปักษ์
ไอ๊หยา อาตือ

| ไอ๊หยา อาตือ |
| --- | --- |

กำกับ: กำธร ทัพคัลไลย
ผู้ช่วยผู้กำกับ: นันทวัต
เขียนบท: วีระประวัติ วงศ์พัวพันธ์
อำนวยการสร้าง: กำธร ทัพคัลไลย
นักแสดงนำ: สมบัติ เมทะนี ปิยะมาศ โมนยะกุล สมควร กระจ่างศาสตร์ บู๊ วิบูลย์นันท์ ท้วม ทรนง ชุมพร เทพพิทักษ์ กัณฑรีย์ นาคประภา พนม นพพร คณิต เขียวเซ็น
กำกับบท: โชติรัตน์ รักเริ่มวงศ์
ถ่ายภาพ: วิสิทธิ์ แสนทวี
ลำดับภาพ: มหศักดิ์ ทัศนพยัคฆ์
ดนตรีประกอบ: ไอ๊หยาอาตือ โดย สุนทรสิงห์ วัชรเสถียร (ขับร้องโดย ชัชวาลย์ ยอดกมล)
ผู้จัดจำหน่าย: สยามสตาร์โปรดักชั่น
วันฉาย: 28 มีนาคม พ.ศ. 2524
ความยาว: 153 นาที
ประเทศ: ไทย
ภาษา: ไทย, แต้จิ๋ว
ไอ๊หยา อาตือ เป็นภาพยนตร์ไทยที่ออกฉายในปี พ.ศ. 2524 เป็นภาพยนตร์แนวตลกแบบแปลก แหวกแนว จากกำกับของกำธร ทัพคัลไลย นับเป็นผลงานเรื่องที่ 4 ของกำธรหลังจากมีผลงานมาก่อนหน้านั้นแล้ว 3 เรื่อง คือ ทายาทป๋องแป๋ง, เขยใหม่ปึ๋งปั๋ง และเต้าฮวยไล้เหลี่ยว ซึ่งทำรายได้รวมกันถึง 19 ล้านบาท โดยภาพยนตร์เรื่องนี้ได้พระเอกชื่อดังในยุคนั้นอย่างสรพงศ์ ชาตรีเป็นผู้วางแผนงาน
ไอ๊หยา อาตือ ได้ถูกนำกลับมาสร้างใหม่เป็นละครโทรทัศน์ในปี พ.ศ. 2547 ออกอากาศทางช่อง 3 ทุกวันจันทร์-ศุกร์ เวลา 18.35 น. กำกับการแสดงโดย ศรัทธา ศรัทธาทิพย์ โดยมีการดัดแปลงให้จากคดีขโมยวัตถุโบราณเป็นคดีค้ายาบ้าแทน แต่ให้ชื่อตัวละครยังเหมือนเดิมทุกอย่าง นำแสดงโดย สมชาย เข็มกลัด, อลิชา ไล่ศัตรูไกล, พรนภา เทพทินกร, ศราวุธ นวแสงอรุณ และกรุง ศรีวิไล โดยเวอร์ชั่นนี้ยังได้ สมบัติ เมทะนี และปิยะมาศ โมนยะกุล ผู้รับบท ศักดิ์ระบือ, อาตือ และ ชาลินี ในเวอร์ชั่นภาพยนตร์มาร่วมแสดง
เนื้อเรื่อง > ฉบับภาพยนตร์

เมื่อเสื้อหยกจักรพรรดิแห่งราชวงศ์ฮั่นของประเทศจีนมาจัดแสดงที่ประเทศไทย ก็เป็นที่ฮือฮาของผู้คน และทำให้ เสี่ยกังไส (บู๊ วิบูลย์นันท์) พ่อค้าวัตถุโบราณรายใหญ่ต้องการครอบครอง จึงส่งลูกสมุนไปขโมยมา แต่ปรากฏว่าผิดพลาดเมื่อ อาตือ (สมบัติ เมทะนี) หัวหน้าทีมซึ่งเป็นลูกเขยของ เสี่ยกังไส ถูกตำรวจยิงอาการสาหัส ทำให้ พล.ต.ต.ปืนไทย (สมควร กระจ่างศาสตร์) ผู้บัญชาการตำรวจในคดีนี้ไม่รู้จะทำอย่างไร ถึงจะสาวไปสู่ตัวผู้บงการใหญ่ได้ ขณะเดียวกัน ชาลินี (ปิยะมาศ โมนยะกุล) ลูกสาวเพียงคนเดียวของ พล.ต.ต.ปืนไทย กับคุณหญิงเรวดี (กัณฑรีย์ นาคประภา) ก็เพิ่งเรียนจบกลับมาจากสหรัฐอเมริกา พร้อมกับ ศักดิ์ระบือ (สมบัติ เมทะนี) แฟนหนุ่ม ศักดิ์ระบือมีหน้าตาเหมือนกับอาตือไม่มีผิด ต่างกันเพียงอาตือจะมีใฝเม็ดหนึ่งที่ริมฝีปากเท่านั้นเอง พล.ต.ต.ปืนไทย จึงเกิดความคิดที่จะให้ศักดิ์ระบือปลอมตัวเป็นอาตือ ที่ตายไปแล้ว เพื่อสืบหาไปสู่พรรคพวกของเสี่ยกังไสต่อไป โดยมีข้อแม้ว่า หากศักดิ์ระบือทำการนี้สำเร็จ ก็จะยกชาลินีให้แต่งงาน เรื่องวุ่น ๆ กับภารกิจแปลก ๆ นี้จึงบังเกิดขึ้น
นักแสดงปี 2524

สมบัติ เมทะนี...ศักดิ์ระบือ, อาตือ
สมควร กระจ่างศาสตร์...พล.ต.ต.ปืนไทย
ปิยะมาศ โมนยะกุล...ชาลินี
บู๊ วิบูลย์นันท์...เสี่ยกังไส
พนม นพพร...เชา (น้องเมียของอาตือ)
กัณฑรีย์ นาคประภา...คุณหญิงเรวดี
ชุมพร เทพพิทักษ์
ท้วม ทรนง...จ่าหยอย
เป้า ปรปักษ์
โน้ต เชิญยิ้ม
จันทนา ศิริผล...นงเยาว์
นักแสดงปี 2547

สมชาย เข็มกลัด รับบท ศักดิ์ระบือ/อาตือ
อลิชา ไล่ศัตรูไกล รับบท ชาลินี
สมบัติ เมทะนี รับบท พล.ต.ต.ปืนไทย
ปิยะมาศ โมนยะกุล รับบท คุณหญิงเรวดี
กรุง ศรีวิไล รับบท เสี่ยกังไส
ไพโรจน์ ใจสิงห์​ รับ​บท​
ครรชิต ขวัญประชา รับบท ​
ศราวุธ นวแสงอรุณ รับบท เชา
พรนภา เทพทินกร รับบท
สุรพันธ์​ ชาวปากน้ำ รับบท
จิระศักดิ์ ปิ่นสุวรรณ รับบท
สีเทา เพ็ชรเจริญ​ รับบท​
พฤกษ์​ พีระนันท์​ รับ​บท​
จิ้ม​ ชวน​ชื่น​ รับบท​
ตี๋ ดอกสะเดา รับบท
หยอง​ ลูกหยี​ รับ​บท
อรรถ​กร​ สุวรรณ​ราช​ รับบท
พ่อดอกรัก

| พ่อดอกรัก |
| --- | --- |
กำกับ: ประวิทย์ ชุ่มฤทธิ์
เขียนบท: ศิริ บัญชา
บทภาพยนตร์: ปราศรัย กีรกะจินดา
อำนวยการสร้าง: ณรงค์ วิมานรัตน์
นักแสดงนำ: สรพงศ์ ชาตรี เนาวรัตน์ ยุกตะนันท์
กำกับบท: สุวิทย์ สว่างรัตน์
ถ่ายภาพ: จำลอง มกนันท์
เพลงประกอบ: ล่องเรือหารัก – สุริยัน ส่องแสง ชาวเรือมากรัก – อ้อยทิพย์ ปัญญาธร วันนี้สวยกว่าเมื่อวาน – สุริยัน ส่องแสง
บริษัทผู้สร้าง: วิมานรัตน์ภาพยนตร์  
วันฉาย: พ.ศ. 2525
ประเทศ: ไทย
ภาษา: ไทย
พ่อดอกรัก เป็นภาพยนตร์ไทยปี พ.ศ. 2525 ขนาด 35 มม. พากย์เสียงในฟิล์ม สร้างโดยวิมานรัตน์ภาพยนตร์ จากการกำกับของประวิทย์ ชุ่มฤทธิ์ นำแสดงโดยสรพงศ์ ชาตรี และเนาวรัตน์ ยุกตะนันท์ เล่าเรื่องราวของลูกชายเศรษฐีที่ปลอมตัวเป็นพ่อค้าเร่ขายของทางน้ำในรูปแบบห้างสรรพสินค้าลอยน้ำจนได้พบรักกับลูกสาวแม่ค้าขายข้าวแกง
ต่อมาในปี พ.ศ. 2533 ประวิทย์ ชุ่มฤทธิ์ได้นำภาพยนตร์เรื่องนี้กลับมาสร้างใหม่ในรูปแบบละครโทรทัศน์ออกอากาศทางช่อง 3 ใช้ชื่อว่าล่องเรือหารัก โดยยังคงเนื้อเรื่องตามฉบับภาพยนตร์รวมถึงเพลงไตเติ้ลอย่าง ล่องเรือหารัก เอาไว้เพียงแต่ได้มีการขยายเรื่องราวให้มากขึ้น ปรับเนื้อหาให้ร่วมสมัย รวมถึงเปลี่ยนชื่อตัวละครบางตัว นำแสดงโดยยอดรัก สลักใจและปภัสรา ชุตานุพงษ์
จากนั้นในปี 2552 บริษัท 559 ออนแอร์ ของกาญจนาพร ปลอดภัยได้นำภาพยนตร์เรื่องนี้กลับมาสร้างใหม่อีกครั้งในรูปแบบละครโทรทัศน์ออกอากาศทางช่อง 7 จากการกำกับของ ปัญญา ชุ่มฤทธิ์ ลูกชายของประวิทย์ ชุ่มฤทธิ์ โดยยังคงใช้ชื่อว่า ล่องเรือหารัก ซึ่งยังคงโครงเรื่องเดิมเอาไว้ แต่ได้มีการปรับเปลี่ยนเนื้อหาให้ร่วมสมัยมากขึ้น เพิ่มตัวละคร ปรับเปลี่ยนชื่อตัวละคร นำแสดงโดยเคลลี่ ธนะพัฒน์และโสภิตนภา ชุ่มภาณี ออกอากาศระหว่างวันที่ 18 กุมภาพันธ์ ถึง 19 มีนาคม 2552 มีจำนวนทั้งสิ้น 30 ตอน
นักแสดง

| ตัวละคร | ภาพยนตร์ปี 2525 | ละครโทรทัศน์ปี 2533 | ละครโทรทัศน์ปี 2552 |
| --- | --- | --- | --- |
| รักเกียรติ (2525)/พงษ์เทพ (2533)/เกียรติ (2552) | สรพงศ์ ชาตรี | ยอดรัก สลักใจ | เคลลี่ ธนะพัฒน์ |
| พิมพ์จิต (2525)/กำไล (2533)/หอมจันทร์ (2552) | เนาวรัตน์ ยุกตะนันท์ | ปภัสรา ชุตานุพงษ์ | โสภิตนภา ชุ่มภาณี |
| วิมล (2525)/น้ำตาล (2533, 2552) | ธิติมา สังขพิทักษ์ |  | ปุณยาพร พูลพิพัฒน์ |
| ชะโอด | มนตรี เจนอักษร | ณรงค์ เจนคลองธรรม | สุรศักดิ์ โชติทินวัฒน์ |
| ลุงเทียม (2525)/ลุงธรรม (2533)/ลุงบุญธรรม (2552) | ท้วม ทรนง | ดี๋ ดอกมะดัน | พนม นพพร |
| สำรวย (2525)/ภัสดา (2533, 2552) | มานพ อัศวเทพ | กฤษณ์ ศุกระมงคล | ศรุต วิจิตรานนท์ |
| วรรณ (2525)/ใหญ่ (2533, 2552) | สุวิน สว่างรัตน์ | สมจินต์ ธรรมทัต | ชลิต เฟื่องอารมย์ |
| เศรษฐีสน | ล้อต๊อก | สมพล กงสวรรณ | นิรุตติ์ ศิริจรรยา |
| ชะเอม | ชูศรี มีสมมนต์ | โฉมฉาย ฉัตรวิไล | ดวงดาว จารุจินดา |
| พริ้ง (2525)/ (2533)/พิมพ์จิต (2552) | มาลี เวชประเสริฐ | มารศรี อิศรางกูร ณ อยุธยา | วิยะดา โกมารกุล ณ นคร |
| สายใจ | อ้อยทิพย์ ปัญญาธร | ปรารถนา สัชฌุกร |  |
| ชะอม |  | เป็ด เชิญยิ้ม |  |
| อรวี | ไม่มีตัวละครตัวนี้ | ไม่มีตัวละครตัวนี้ | ปาลิตา โกศลศักดิ์ |
| จรุงจิต | ไม่มีตัวละครตัวนี้ | ไม่มีตัวละครตัวนี้ | เจมี่ บูเฮอร์ |
| สายฝน | ไม่มีตัวละครตัวนี้ | อรสา พรหมประทาน | ไม่มีตัวละครตัวนี้ |
| มด | จุ่น ทรงเล็ก | จุ่น ทรงเล็ก |  |
นักแสดงรับเชิญ
| ฤทธิไกร (2525)/พงศทัต (2533)/บันลือ (2552) | กำธร สุวรรณปิยะศิริ | อดุลย์ ดุลยรัตน์ | สมภพ เบญจาธิกุล |
| ศิริวรรณ (2525)/พักตร์พริ้ง (2533)/(2552) | ไศลทิพย์ ตาปนานนท์ | พิศมัย วิไลศักดิ์ | กาญจนาพร ปลอดภัย |
| พ่อของแพรวโพยม (2525)/แม่ของแพรวโพยม (2533) |  | กิ่งดาว ดารณี | ไม่มีตัวละครตัวนี้ |
การสังหารหมู่ที่เทศกาลดนตรีในเรอิม

| การสังหารหมู่ที่เทศกาลดนตรีในเรอิม |
| --- | --- |
เป็นส่วนหนึ่งของ การโจมตีอิสราเอลโดยฮะมาส พ.ศ. 2566
คนร้ายจับชายคนหนึ่งขณะก่อเหตุสังหารหมู่
เรอิมclass=notpageimage| สถานที่เกิดเหตุในประเทศอิสราเอล
สถานที่: เรอิม เขตใต้ ประเทศอิสราเอล
พิกัด: 31°23′52″N 34°28′18″E﻿ / ﻿31.39778°N 34.47167°E﻿ / 31.39778; 34.47167
วันที่: 7 ตุลาคม 2023; 15 เดือนก่อน (2023-10-07)  เริ่มต้นที่เวลาประมาณ 07:00 น. (UTC+3)
เป้าหมาย: พลเรือน
อาวุธ: อาวุธปืน เช่น ปืนเล็กยาวจู่โจมชนิดเอเค, อาร์พีจี, ระเบิดมือ
ตาย: 364 คน; ถูกจับตัว 40 คน
ผู้ก่อเหตุ:  ฮะมาส (อย่างน้อย)
เหตุจูงใจ: ความรุนแรงทางการเมืองของปาเลสไตน์, การต่อต้านยิว
เมื่อวันที่ 7 ตุลาคม 2023 กองกำลังติดอาวุธฮะมาสบุกโจมตีอิสราเอลจากฉนวนกาซาอย่างไม่ให้ตั้งตัว พลเรือน 364 คนถูกสังหารและอีกหลายคนบาดเจ็บทั้งจากการโจมตีและจากการโจมตีโต้กลับ ฮะมาสจับพลเรือนอย่างน้อย 40 คนไปเป็นตัวประกันจากซูเปอร์โนวาซุกคอตแกเดอริง (Supernova Sukkot Gathering) ซึ่งเป็นเทศกาลดนตรีกลางแจ้งที่จัดขึ้นเพื่อเฉลิมฉลองเทศกาลอยู่เพิงใกล้กับกิบบุตส์เรอิม (ฮีบรู: רֵעִים) การสังหารหมู่นี้เป็นส่วนหนึ่งของชุดการโจมตีอิสราเอลแบบประสานกันของฮะมาสที่เกิดขึ้นในวันเดียวกัน ซึ่งรวมถึงการกำหนดเป้าหมายไปที่พลเรือนอิสราเอลในชุมชนใกล้เคียงอย่างเนติฟฮาอาซาราฮ์, เบเอรี, กฟาร์อาซาฮ์, นีร์อ็อซ และโฆลิตในช่วงเริ่มต้นสงครามอิสราเอล−ฮะมาส
เมื่อเวลา 06:30 น. ในช่วงรุ่งสาง มีผู้สังเกตเห็นจรวดบนท้องฟ้า เมื่อเวลาราว 07:00 น. เสียงสัญญาณเตือนภัยจากการโจมตีด้วยจรวดดังขึ้น ทำให้ผู้เข้าร่วมงานเทศกาลดนตรีพากันหลบหนี จากนั้นกลุ่มนักรบติดอาวุธซึ่งแต่งเครื่องแบบทหารและใช้รถจักรยานยนต์ รถบรรทุก และเครื่องร่อนติดเครื่องยนต์เข้าปิดล้อมพื้นที่จัดงานแล้วกราดยิงใส่ผู้ที่พยายามหลบหนีอย่างไม่เลือกหน้า ผู้เข้าร่วมงานที่หาที่หลบภัยในสถานที่ใกล้เคียง เช่น ที่หลบระเบิด พุ่มไม้ สวนผลไม้ ถูกสังหารขณะที่ยังซ่อนตัวอยู่ ผู้ที่หนีไปถึงถนนและลานจอดรถขับรถออกไปไม่ได้เนื่องจากกองกำลังติดอาวุธกราดยิงใส่ยานพาหนะที่อยู่เบื้องหน้า กองกำลังติดอาวุธยังยิงสังหารผู้บาดเจ็บบางคนในระยะประชิดขณะที่พวกเขาหมอบอยู่กับพื้น
รายละเอียดเกี่ยวกับที่อยู่และสถานภาพของตัวประกันยังไม่เป็นที่ทราบกันในหมู่สาธารณชน  การสังหารหมู่ครั้งนี้ถือเป็นการโจมตีก่อการร้ายครั้งใหญ่ที่สุดในประวัติศาสตร์ของรัฐอิสราเอล และถือเป็นการสังหารหมู่พลเรือนอิสราเอลครั้งเลวร้ายที่สุดเท่าที่เคยเกิดขึ้น
เวียงจันทน์

| เวียงจันทน์ ວຽງຈັນ (ลาว) |
| --- | --- |
เมืองหลวง
ນະຄອນຫຼວງວຽງຈັນ นครหลวงเวียงจันทน์
จากบน ซ้ายไปขวา: ปะตูไซ; ภาพเวียงจันทน์มองจากปะตูไซ, วัดสีสะเกด; พระธาตุหลวง

เวียงจันทน์แสดงแผนที่ประเทศลาวเวียงจันทน์แสดงแผนที่ทวีปเอเชีย
พิกัด: 17°58′N 102°36′E﻿ / ﻿17.967°N 102.600°E﻿ / 17.967; 102.600
ประเทศ: ลาว
แขวง: เวียงจันทน์
ก่อตั้ง: คริสต์ศตวรรษที่ 9
พื้นที่
 • ทั้งหมด: 3,920 ตร.กม. (1,510 ตร.ไมล์)
ความสูง: 174 เมตร (570 ฟุต)
ประชากร (สำมะโน พ.ศ. 2563)
 • ทั้งหมด: 948,477 คน
เขตเวลา: UTC+7 (เวลาอินโดจีน)
เวียงจันทน์ (ลาว: ວຽງຈັນ, ออกเสียง: [wíaŋ tɕàn]) เป็นเมืองหลวงและเมืองใหญ่ที่สุดของประเทศลาว อยู่ในลุ่มแม่น้ำโขง แบ่งการปกครองออกเป็น 9 เมือง ปัจจุบันกลายเป็นศูนย์กลางทางเศรษฐกิจ เนื่องจากการเติบโตทางเศรษฐกิจ สำมะโน พ.ศ. 2563 ระบุว่าเมืองนี้มีประชากร 948,477 คน
เวียงจันทน์เป็นที่รู้จักจากการเป็นที่ตั้งของพระธาตุหลวง อนุสรณ์สถานแห่งชาติลาวที่สำคัญที่สุด ซึ่งเป็นที่รู้จักในฐานะสัญลักษณ์ประจำชาติและศาสนาพุทธในประเทศลาว บริเวณนี้เป็นที่ตั้งของวัดสำคัญหลาย ๆ แห่ง เช่นหอพระแก้ว ซึ่งเคยเป็นที่ประดิษฐานของพระแก้วมรกต
เมืองนี้เป็นสถานที่จัดงานซีเกมส์ครั้งที่ 25 ในเดือนธันวาคม ค.ศ. 2009
ศัพทมูลวิทยา

ในอดีต ชื่อเมืองเคยเขียนเป็น 'ວຽງຈັນທນ໌' แต่ปัจจุบันมักเขียนเป็น 'ວຽງຈັນ' คำว่า เวียง (ວຽງ) ในภาษาลาว สื่อถึง 'เมืองกำแพง' ส่วน จัน (ຈັນ อดีตสะกดเป็น ຈັນທນ໌) มาจากศัพท์ภาษาบาลีสันสกฤตว่า candana (จนฺทน) (चन्दन, /t͡ɕand̪ana/) 'ไม้จันทน์' และสามารถแปลเป็น 'เมืองกำแพงไม้จันทน์' ชาวลาวบางส่วนเชื่อแบบผิด ๆ ว่ามันสื่อถึง 'เมืองกำแพงดวงจันทร์' เพราะคำว่า จัน ก็สามารถแปลว่า 'ดวงจันทร์' ได้ ถึงแม้ว่าคำนี้ในอดีตเคยเขียนเป็น 'ຈັນທຣ໌' ก็ตาม
ประวัติศาสตร์

สมเด็จพระไชยเชษฐาธิราชทรงสถาปนาเวียงจันทน์ขึ้นเป็นราชธานีของอาณาจักรล้านช้าง เมื่อ พ.ศ. 2103 ครั้นเมื่อล้านช้างเสื่อมอำนาจลง ใน พ.ศ. 2250 เวียงจันทน์กลายเป็นอาณาจักรอิสระ เรียกว่าอาณาจักรล้านช้างเวียงจันทน์จนกระทั่ง พ.ศ. 2321 เวียงจันทน์มีชื่อที่ตั้งในรัชสมัยพระเจ้าไชยเชษฐาธิราช ว่า กรุงศรีสตนาคนหุต วิสุทธิ์รัตนราชธานีบุรีรมย์
เมืองเวียงจันทน์หรือนครหลวงเวียงจันทน์ มีประวัติศาสตร์ความเป็นมายาวนาน ซึ่งนักค้นคว้าภายในและต่างประเทศได้ทำการศึกษาและค้นพบหลักฐานทางวัตถุโบราณอันเก่าแก่เป็นต้นคือ เครื่องมือทำมาหากินทั้งเป็นแบบโลหะและแบบหิน นี้เป็นสิ่งยืนยันว่า ในดินแดนแถบนี้เป็นที่ราบเวียงจันทน์ มีคนได้มาอยู่อาศัยมาแล้วประมาณกว่า 500,000 ปี โดยนักวิจัยสำรวจในปี 2010 เนื่องในโอกาสเฉลิมฉลองครบรอบ 450 ปี ทางโทรทัศน์แห่งชาติลาวก็ได้มีการเล่าหวนคืนประวัติศาสตร์นครเวียงจันทน์ และนักวิจัยได้ให้ข้อมูลว่า มนุษย์ได้เข้ามาอาศัยอยู่คงเขตนี้แต่แรก ๆ โดยต่อมาก็มีเผ่าลาว-มอญ ที่ได้นำเอาศาสนาพุทธเข้ามาเข้ามาเผยแพร่ในแผ่นดินลาว ซึ่งเมื่อก่อนล้วนแล้วศาสนาพราหมณ์ทั้งหมด
ตามหนังสืออุรังคธาตุได้เล่าสืบขานกันมาว่า เมืองเวียงจันทน์ก่อร้างสร้างมาจากบ้านเล็ก ๆ ที่มีชื่อว่า "บ้านหนองคันแท้ผีเสื้อน้ำ" (บ้านศรีสังวรในปัจจุบัน) โดย นาย (ลาว: ท้าว) บุรีจันทน์ หรืออ้วยล้วย เป็นเจ้าเมืองแห่งนี้ และได้ตั้งชื่อเมืองว่า เวียงจันทน์ ตามชื่อนามมยดของ บุรีจันทน์ ในช่วงเวลานั้นยังไม่มีการวิจัยหรือค้นคว้าทางวิทยาศาสตร์เล่มไหนยืนยันได้ว่า ข้อมูลในหนังสือเล่มนี้คือข้อเท็จจริง จนมาถึงสมัยอาณาจักรศรีโคตรบูรได้ถูกค้นพบหลักฐานทางวิทยาศาสตร์ที่สำคัญหลายอย่างเป็นต้นเช่น การถูกค้นพบพระพุทธรูปที่สร้างด้วยหินและศิลาฤกษ์อยู่สถานที่เดียวกันที่บ้านท่าลาด เมืองแก้วอุดม แขวงเวียงจันทน์ปัจจุบัน ซึ่งเมื่อก่อนก็เป็นอาณาจักรเขตนครเวียงจันทน์ในสมัยนั้น ที่ยังนับถือศาสนาพุทธของชาวนครเวียงจันทน์
ภูมิศาสตร์

เวียงจันทน์อยู่ในช่วงโค้งของแม่น้ำโขง ทิศเหนือติดกับแขวงเวียงจันทน์ ทิศใต้ติดกับแขวงบอลิคำไซ ทางทิศตะวันตกติดกับจังหวัดหนองคาย ประเทศไทย เชื่อมต่อสะพานมิตรภาพไทย–ลาว 1 (หนองคาย–เวียงจันทน์)